માનવમિત્ર, નવી દિલ્હી : આપણે સૌ એ હકીકત જાણીએ છીએ કે શરીર સારું રહેતું હશે તો જ જીવનનો આનંદ સારી રીતે માણી શકાય. સારો એવો પૈસો હશે, સુખ-સાહ્યબી હશે એટલે કે ભૌતિક સંપત્તિથી તમે સમૃધ્ધ હશો પણ શારીરિક રીતે તમે સમૃધ્ધ નહીં હોવ તો તમે ભૌતિક સમૃધ્ધિને સારી રીતે ભોગવી શકશો નહીં. જો તમે ડિપ્રેશનથી પીડાતાં હશો તો તમને ચેન નહીં પડે. જો તમે ટેન્શનનાં ભોગ બન્યા હશો તો એને કારણે બીજા અનેક રોગો થવાની શક્યતાઓ વધી જાય છે. ડાયાબિટીસ, અનિંદ્રા, બ્લડપ્રેશર, કેન્સર જેવા રોગોથી તમે પીડાતાં હશો તો પણ જીવન માણી શકશો નહીં.